**I6**

**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**26/2019 (XII.23.) önkormányzati rendelete**

**a temetőkről és a temetkezési tevékenységről szóló 25/2012. (XII. 14.) Önkormányzati rendelet módosításáról**

Ibrány Város Önkormányzatának képviselő-testülete a temetőkről és a temetkezésről szóló 1999. évi XLIII. tv. 41.§. (3) bekezdésében foglalt felhatalmazás alapján, a Magyarország helyi önkormányzatairól szóló 2011. évi CLXXXIX. évi tv. 13. §. (1) bekezdésének 2. pontjában meghatározott feladatkörében eljárva a következőket rendeli el:

1.§

**A temetőkről és a temetkezési tevékenységről szóló 25/2012. (XII. 14.) Önkormányzati rendelet ( továbbiakban: Rendelet)2 § (3) bekezdése helyébe az alábbi rendelkezés lép, s egy új, (4) bekezdéssel egészül ki:**

(3) A sírhely árakat a rendelet 1. sz. melléklete, az egyéb temetkezési szolgáltatások és a temető fenntartási hozzájárulás díjtételeit a 2. sz. melléklet tartalmazza. Az árak mértékét a Képviselő-testület évente jogosult megállapítani.

(4) A sírhelyeket a használati idő lejárta után újra kell váltani további igénybevétel esetén. Az újra váltás díja megegyezik az adott sírhely kategóriára megállapított, az újra váltás időpontjában hatályos sírhely árral.

2.§

**A Rendelet 5.§-a az alábbi új, (4) bekezdéssel egészül ki:**

 „(4) Azon elhunytak sírhelyét, akik az önkormányzat saját halottjaként kerültek eltemetésre, a temető lezárását követő felszámolásig nem kell újra váltani. Ennek tényét be kell jegyezni a sírhelyek nyilvántartására szolgáló temető könyvbe.”

3.§

Ez a rendelet 2020 január 01. napján lép hatályba és a hatályba lépését követő napon egyidejűleg hatályát veszti.

Ibrány, 2019. december 20.

 **Trencsényi Imre sk. Bakosiné Márton Mária sk**

 **polgármester jegyző**